මෙම ගම්මානයේ පවුල් 450ක පුද්ගලයින් 1800ක් පමණ ජීවත් වන අතර ඔවුන් තම දෛනික පානීය ජල අවශ්‍යතාව සපුරා ගන්නේ ගම්මානයේ ඇති ඇළ මාර්ග හරහායි.නමුත් පිබිදෙමු පොළොන්නරුව දිස්ත්‍රික් සංවර්ධන ව්‍යාපෘතිය හරහා රුපියල් ලක්ෂ 86ක් වැය කරමින් ජල රැඳවුම් ටැංකියක් සහ ජල පෙරන පද්ධතියක් පසුගිය රජය සමයේ මෙහි ඉදිකර තිබෙනවා.2018 වර්ෂයේ ඔක්තෝම්බර් 27 වැනිදා විවෘත කළ බවට පුවරු සවි කර තිබුනද ගම්වාසීන් පවසන්නේ එය මෙතෙක් සක්‍රීය මට්ටමේ නොමැති බවයි.ඇළ මාර්ග හරහා පැමිණෙන ජලය බීමට තරම් සුදුසු මට්ටමක නොමැති බවට ගම්මානයේ ජනතාව චෝදනා කරනවා.ඔවුන් පවසන්නේ මේ හේතුවෙන් ජනතාව වකුගඩු රෝගි තත්ත්වයන්ට ද ගොදුරුවීමේ අවදානමක් මතුව ඇති බවයි.ජනතාව බලධාරීන්ගෙන් ඉල්ලා සිටින්නේ විධිමත් ක්‍රමයක් යටතේ තමන්ට පානය කිරීම සඳහා පිරිසිදු ජලය ලබා දෙන ලෙසයි.